OpenLLM-France/wikimedia huggingface dataset:
# Faris al-Khuri

Faris al-Khuri (àrab: فارس الخوري, Fāris al-Ḫūrī) (vilayet de Beirut, 20 de novembre de 1877 - Damasc, 2 de gener de 1962) fou un polític sirià d'origen libanès cristià, que va arribar a primer ministre de Síria.
Va néixer en un poble libanès prop del Mont Hermon. Va estudiar a Sayda i Beirut i es va graduar com advocat; el 1899 es va traslladar a Damasc on va aprendre turc i francès i fou interpret al consolat de la Gran Bretanya. El 1909 s'afilià al Comitè Unió i Progrés i per uns anys fou conseller a la municipalitat de Damasc (des de 1910), membre del consell (1914) i mentre del consell d'estat de l'Imperi Otomà (1918). El 1920 fou ministre de Finances a Damasc i el 1925 va participar en la fundació del Partit Popular de Síria (Hizb ash-Sha'b), nacionalista, sent el 1926 ministre d'Educació. El 1936 va ser membre de la delegació que va negociar amb França el tractat de 1936. Des de 1943 a 1944 va presidir la Cambra de diputats de Síria i el 14 d'octubre de 1944 fou per primer cop president del consell de ministres, fin l'1 d'octubre de 1945 pel Bloc Nacional (al-Kutla al-Wataniya) una coalició nacionalista fundada el 1927). Després de la guerra fou delegat a l'ONU i fou president del Consell de seguretat (1947-1948). Pel seu propi partit, el Partit Popular, fou altre cop president del consell de ministres del 3 de novembre de 1954 fins al 13 de febrer de 1955, després de lo qual es va retirar. Va morir a Damasc el 2 de gener de 1962. És conegut també com a poeta.

## Bibliografia

* Enciclopèdia de l'Islam, V, 63-64
# Toleman

Toleman Motosport va ser un equip de cotxes de competició britànic que va arribar a disputar curses a la Fórmula 1.
L'equip va ser fundat per Ted Toleman l'any 1970 i va anar pujant categories fins a arribar a la F1.
Va debutar de la mà de l'escuderia Toleman a la quarta cursa de la temporada 1981, al GP de San Marino disputat al circuit d'Imola el 3 de maig del 1981.
L'equip va prendre part a un total de setanta Grans Premis disputats en cinc temporades consecutives (1981 - 1985), aconseguint una segona posició com millor classificació en una cursa (amb 3 podis) i assolint seixanta-tres punts pel campionat del món de constructors.
Amb l'escuderia Toleman va debutar a la F1 Ayrton Senna.
L'equip va ser adquirit l'any 1985 per la companyia Benetton.

## Resum

| Curses: | Victòries: | Pòdiums: | Poles: | Voltes ràpides: | Punts: |
| 70 (57) | 0 | 3 | 1 | 2 | 63 |
# Aniwa

Aniwa és una població dels Estats Units a l'estat de Wisconsin. Segons el cens del 2000 tenia 586 habitants.

## Demografia

Segons el cens del 2000, Aniwa tenia 272 habitants, 114 habitatges, i 79 famílies. La densitat de població era de 50,2 habitants per km².
Dels 114 habitatges en un 24,6% hi vivien nens de menys de 18 anys, en un 55,3% hi vivien parelles casades, en un 7% dones solteres, i en un 30,7% no eren unitats familiars. En el 23,7% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,8.
Per edats la població es repartia de la següent manera: un 22,8% tenia menys de 18 anys, un 9,9% entre 18 i 24, un 30,1% entre 25 i 44, un 20,6% de 45 a 60 i un 16,5% 65 anys o més.
L'edat mediana era de 36 anys. Per cada 100 dones de 18 o més anys hi havia 118,8 homes.
La renda mediana per habitatge era de 28.542 $ i la renda mediana per família de 30.833 $. Els homes tenien una renda mediana de 26.094 $ mentre que les dones 21.875 $. La renda per capita de la població era de 13.203 $. Aproximadament el 7,5% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aniwa» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Aniwa». American Fact Finder. Oficina del Cens dels Estats Units, 12-01-2010.
# Stade Rennais Football Club

L'Stade Rennais Football Club, també conegut com a Stade Rennes és un club de futbol francès de la ciutat de Rennes.

## Història

L'Stade Rennes fou fundat el 1901 amb el nom de Stade Rennais. El 1904 s'uní al Football Club Rennais i adoptà el nom Stade Rennais Université Club. El 1971 adoptà l'actual nom. La millor posició a la lliga l'assolí el 2004-2005, quan acabà quart i es classificà per la Copa de la UEFA. El club ha aconseguit guanyar, al llarg de la seva història, la Copa de França tres vegades, el 1965, el 1971 i el 2019.

## Palmarès

* 3 Copa francesa de futbol: 1965, 1971, 2019
* 3 Lliga francesa de segona divisió: 1956, 1976, 1983
* 2 Campionat de l'Oest: 1920, 1923
* 4 Campionat de l'Oest de l'USFSA: 1904, 1906, 1908, 1909

## Jugadors destacats

| Jocelyn Angloma Dominique Arribagé Marcel Aubour Ousmane Dabo Patrick Delamontagne Julien Escudé Yoann Gourcuff Henri Guérin | Stéphane Guivarc'h Raymond Kéruzoré Bernard Lama Jean Prouff Anthony Réveillère Mikael Silvestre Yannick Stopyra | Sylvain Wiltord Andreas Isaksson Kim Källström Petr Čech Alexander Frei Marco Grassi Adaílton | Luis Fabiano Lucas Severino Dudu Cearense Lamine Diatta El-Hadji Diouf Shabani Nonda Laurent Pokou Adama Diakhaby |

## Entrenadors destacats

| Pierre Garcia:1979-1982 Jean Vincent:1982-1984 Pierre Mosca:1984-1986 Patrick Rampillon:1987 Raymond Kéruzoré:1987-1991 | Didier Notheaux:1991-1993 Michel Le Millinaire:1993-1996 Yves Colleu:1996-1997 Guy David:1997-1998 Paul Le Guen:1998-2001 | Christian Gourcuff:2001-2002 Philippe Bergeroo:2002 Vahid Halilhodžić:2002-2003 Laszlo Bölöni:2003-2006 Pierre Dreossi:2006-2007 Guy Lacombe:2007-2009 Frédéric Antonetti:2009- |

## Enllaços externs

* (francès) Web oficial del club
* (francès) Stade Rennais Online, Web no oficial del club
* (francès) Web no oficial del club
# Barranc de Canarill (la Bastida de Bellera)

El barranc de Canarill és un barranc, afluent del riu Bòssia. Discorre íntegrament pel terme de Sarroca de Bellera, al Pallars Jussà.
El barranc es forma just al sud-oest del poble de la Bastida de Bellera, des d'on davalla sempre cap al sud-sud-oest fins a abocar-se en el riu Bòssia.
Discorre pel costat de ponent de les Bordes de la Bastida, entre aquestes i la Borda de Joanico.

## Enllaços externs

* Institut Cartogràfic de Catalunya
# Aurelio González

Aurelio González és el nom dels següents personatges:
* Aurelio González Benítez (Luque, Paraguai, 1905 - 1997), futbolista paraguaià
* Aurelio González Isla (Barcelona, 1916 - 2009), enginyer, dissenyador de ports i president de la Federació Catalana de Vela
* Aurelio González López (Barcelona, 1967), filòsof i novel·lista
* Aurelio González Ovies (Bañugues, 1964), escriptor i poeta asturià
* Aurelio González Puente (Turtzioz, 1940), ciclista basc
# José Salas Subirat

José Salas Subirat (Buenos Aires, Argentina, 23 de novembre de 1890 - Florida (Buenos Aires), Argentina, 29 de maig de 1975) fou un escriptor autodidacta argentí, autor de dues novel·les, llibres sobre assegurances i d'autoajuda. És també conegut per haver estat el primer traductor al castellà de l'Ulisses de Joyce (1945).

## Traducció de l'Ulisses

L'editorial argentina Santiago Rueda havia convocat un concurs per a la publicació d'una traducció de l'Ulisses. Salas Subirat s'hi va presentar amb una versió completa, que havia traduït per plaer.
Durant dècades, i fins a l'aparició de la traducció de José María Valverde (Barcelona, 1976), la seva va ser l'única traducció disponible en castellà.

## Bibliografia

* Gargatagli, Marietta. «Datos para una biografía: José Salas Subirat». Cervantes Virtual, 2002.
* Saer, Juan José. «El destino en español del Ulises». Babelia, 12-06-2004.
* Santa Cecilia, Carlos G. La recepción de James Joyce en la prensa española: 1921-1976. Sevilla: Universidad de Sevilla, 1997. ISBN 8447204030.

## Referències

* 1 2 Biblioteca de Traducciones Hispanoamericanas
# Falciot cuaespinós de Nova Guinea

El falciot cuaespinós de Nova Guinea (Mearnsia novaeguineae) és una espècie d'ocell de la família dels apòdids (Apodidae) que habita boscos, vegetació secundària i ciutats de Nova Guinea.
# Ayşe Arman

Ayşe Arman (Adana, 9 de desembre de 1969) és una periodista i escriptora turca. Treballa al diari turc Hürriyet. És una reconeguda feminista i activista de drets de les dones i el col·lectiu LGBTIQ+.

## Referències

* ↑ Devrim Çakır; Berivan Kum Kadın hareketinde mücadele deneyimleri: özgürlüğü ararken. Amargi, 2005. ISBN 978-975-98354-0-8.
* ↑ Batu, Pelin. «Rüzgârın çocukları» (en turc). Milliyet, 28-02-2013. [Consulta: 23 març 2021].

## Enllaços externs

* Pàgina web oficial
# Stade Lavallois Mayenne Football Club

L'Stade Lavallois Mayenne Football Club és un club de futbol francès de la ciutat de Laval.

## Història

El club va ser fundat el 17 de juliol de 1902. Evolució del nom:
* 1902-1970: Stade Lavallois Football
* 1989-1994: Stade Lavallois FC
* 1994-present: Stade Lavallois Mayenne FC
El club jugà a la primera divisió francesa entre els anys 1976 i 1989.

## Palmarès

* Division d'Honneur:
** 1964 (Oest), 1988 (Maine)
* Coupe Gambardella:
** 1984
* Coupe d'été:
** 1982, 1984
* Coupe du Maine:
** 1986, 1987, 1992
* Coupe de l'Ouest:
** 1949, 1964

## Referències

* ↑ «Effectif Professionnel 2016/2017» (en francès). stade-lavallois.com [Consulta: 1r agost 2016].
* ↑ Journal souvenir Allez Laval, Comité des fêtes du Stade lavallois, juin 1969.
* ↑ Michel Jouneaux, Le Stade lavallois, p. 19
* 1 2 «Stade Lavallois Mayenne Football Club (Laval)». rsssf.com. [Consulta: 9 abril 2017].
* ↑ «France - First Division Results and Tables 1932-1998». rsssf.com. [Consulta: 9 abril 2017].

## Enllaços externs

* (francès) Web oficial
# Batalla dels Alcalans

L'imperi almoràvit va entrar en decadència tan ràpidament com s'havia constituït. Alfons el Bataller d'Aragó haviat aprofitat la manca de cohesió dels almoràvits per prendre Saragossa (1118), Qalat al-Ayyub (1121) i Daroca (1122).

## Antecedents

Cap al 1128 hi hagué un canvi de califa almoràvit i a l'hora de retre-li fidelitat, hi hagué molts musulmans andalusins s'hi mostraren obertament reticents. Un d'ells fou l'alcaid sevillà Alí ibn Majjuz, el qual fugí d'Andalusia a la vall d'Ebre, on pactà una aliança amb Alfons el Bataller per saquejar i ocupar la terra de Balansiya, de la mateixa manera que ho havia fet poques dècades abans el Cid. Els almoràvits respongueren enviant un poderós exèrcit nouvingut del Marroc profund, que s'uní als genets africans dels governadors de Qurtuba i Madina Mursiyya amb l'objectiu d'acaçar el rebel Ibn Majjuz i l'aragonés Alfons.

## La batalla

La batalla va tenir lloc el 1129 en el castell dels Alcalans (Montserrat), i d'allí isqueren malparats els almoràvits.

## Conseqüències

Segons el poeta valenciano-musulmà Ibn al-Abbar, la desastrosa derrota dels Alcalans feu perdre popularitat als almoràvits de Xarq al-Àndalus i, al cap d'un temps, derivaria en la proclamació d'uns segons regnes de taifa a Xarq al-Àndalus (a partir de 1144 a Balansiya).

## Referències

* ↑ «El castell dels Alcalans, a Montserrat». Diari La Veu, 04-10-2022. [Consulta: 28 maig 2023].
* ↑ «Castillo de los Alcalans, Montserrat, Valencia» (en castellà). Arxivat de l'original el 23 de desembre 2014. [Consulta: 8 octubre 2017].

## Enllaços externs

* Castell dels Alcalans Arxivat 2007-07-05 a Wayback Machine.
# Aurelio González López

Aurelio González López (barri de Bon Pastor, Districte de Sant Andreu, Barcelona, 1967) és llicenciat en filosofia i va presentar la seva tesi “Foucault y la desobediencia civil” a la Facultat de Filosofia de la Universitat de Barcelona. Des de l'any 1996 és professor de filosofia i economia al Col·legi Kostka dels Jesuïtes de Gràcia, un institut d'ensenyament mitjà del barri de Gràcia. A més ha col·laborat com a crític literari en les revistes Quimera, Abarna i Lateral i actualment ho fa per a Serielizados, una revista digital sobre series de televisió. També ha dirigit la col·lecció de llibres de viatges “Nexus” a l'editorial Quadrivium, guionista ocasional, autor del blog Todo esto iba en serio. fins al moment ha publicat quatre novel·les:
* Steve McQueen (Ellago, 2003).
* La geometría del círculo (Quadrivium 2009)
* 98 Octanos (Quadrivium, 2014).
* Insert Coin (Quadrivium, 2016).

## Referències

* ↑ Revista Serielizados
* ↑ Pàgina web de l'autor: http://aureliogonzalez.com/ Arxivat 2014-05-08 a Wayback Machine.
* ↑ Guia d'escriptors de Sant Andreu. Barcelona: Ajuntament de Barcelona, 2010.
* ↑ >«Directori d'autors locals del districte de Sant Andreu». Web. Biblioteca Pública Ignasi Iglésias, 2013. [Consulta: 30 maig 2013].
* ↑ «Galeria d'autors de l'editorial Ellago». Arxivat de l'original el 2014-05-08. [Consulta: 8 maig 2014].
* ↑ Aladí, catàleg de la Xaxa de Biblioteques Municipals de Barcelona

## Enllaços externs

* Fitxa de l'autor i resum de les seves obres (Lola Gulias & Co, Agencia Literaria) Arxivat 2014-05-08 a Wayback Machine.
* Entrevista a la revista MAN Arxivat 2014-05-08 a Wayback Machine.
# José Sabucedo Morales

José Sabucedo Morales (Santiago de Compostel·la, 1881 - ?) fou un advocat i polític gallec. Era militant del Partit Conservador, amb el que fou elegit diputat pel districte de Monforte de Lemos (província de Lugo) a les eleccions generals espanyoles de 1920 i nomenat senador el 1923. Durant la Segona República Espanyola va militar a Renovación Española, amb la que fou elegit diputat per la província d'Ourense a les eleccions generals espanyoles de 1933 i 1936.

## Enllaços externs

* Fitxa del Congrés dels Diputats (castellà)
* Fitxa del Senat
# Falciot cuablanc petit

El falciot cuablanc petit (Apus affinis) és una espècie d'ocell de la família dels apòdids (Apodidae) que se'l veu en camps oberts i ciutats, criant sobre penya-segats i edificis d'Àfrica nord-occidental i Subsahariana, Madagascar, Orient Pròxim, l'Iran, Afganistan, el Pakistan, Índia i Sri Lanka.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo (Zoo de Barcelona); Institut Català d'Ornitologia; TERMCAT, Centre de Terminologia
# Ayyub (nom)

Ayyub és un nom masculí àrab (àrab: أيوب, Ayyūb) que es correspon amb el català Job, que l'àrab pren directament de l'hebreu אִיּוֹב, Iyyov. Si bé Ayyub és la transcripció normativa en català del nom en àrab clàssic, també se'l pot trobar transcrit Ayyoub, Ayub... Com a nom d'un profeta de l'islam és un nom força usual entre els àrabs, especialment els musulmans, així com és comú entre musulmans no arabòfons; aquests l'han adaptat a les característiques fòniques i gràfiques de la seva llengua: indonesi: Ayub; kurd: Eyûb; persa: ایوب; somali: Ayuub; turc: Eyyub.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "أيوب". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Anell de Schatzki

Un anell de Schatzki o anell de Schatzki-Gary és un estrenyiment de l'esòfag inferior que pot causar dificultat per empassar (disfàgia). L'estrenyiment és causat per un anell de teixit mucós (que recobreix l'esòfag) o se teixit muscular. Un anell de Schatzki és un tipus específic d'"anell esofàgic", i els anells de Schatzki es subdivideixen en els que es troben per sobre de la unió esòfag/estómac (anells A), i els que es troben en la unió escamocolumnar, a l'esòfag inferior (anells B).
Els pacients amb anells de Schatzki poden desenvolupar dificultats intermitents per empassar o, més greument, un esòfag completament bloquejat. L'anell rep el nom del metge alemany-americà Richard Schatzki.

## Referències

* ↑ Schatzki, Richard; J. E. Gary «Dysphagia due to a diaphragm-like localized narrowing in the lower esophagus (lower esophageal ring)». The American Journal of Roentgenology, Radium Therapy, and Nuclear Medicine, 70, 6, 01-12-1953, pàg. 911–22. PMID: 13104726.
* 1 2 Kumar, Vinay; Abbas, Abul; Aster, Jon. Robbins and Cotran Pathologic Basis of Disease. Ninth. Philadelphia, PA: Elsevier Saunders, 2015, p. 753. ISBN 978-1-4557-2613-4.
* ↑ «Obstruction: Esophageal Disorders: Merck Manual Home Health Handbook». Arxivat de l'original el 2015-02-12. [Consulta: 13 agost 2022].
# São Bernardo Futebol Clube

El São Bernardo Futebol Clube, més conegut com a São Bernardo, és un club de futbol brasiler de la ciutat de São Bernardo do Campo a l'estat de São Paulo.

## Història

El club va ser fundat el 2004 per un grup dirigit per Edinho Montemor, ex-jugador i polític, per la fusió de Sociedade Esportiva Irmãos Romano, Aliança Clube, Esporte Clube São Bernardo i Palestra de São Bernardo. El São Bernardo té la missió de representar la ciutat en l'escena nacional de futbol. Els colors Groc i Negre van ser inspirats pel Borussia Dortmund, en l'any següent debut al futbol contra Comercial el Campionat paulista de segona divisió i passa a la següent divisió en tercer lloc. el 2010, l'equip pot anar a la divisió principal d'acabar quart. El 2012 guanya el primer títol, la Sèrie A-2 després d'un empat enfront União Barbarense.
Actualment competeix el Campionat Paulista i de la Sèrie D del Campionat Brasiler.

## Estadi

El Tigre del ABC juga a l'estadi Primeiro de Maio, constrüit en 1968, reformat el 2011, amb capacitat per a 13.000 espectadors.

## Palmarés

* 1 Campionat Paulista Série A-2: 2012
* 1 Copa FPF: 2013

## Enllaços externs

* Web Oficial Arxivat 2017-04-29 a Wayback Machine. (en portuguès)
# Beecher (Illinois)

Beecher és una població dels Estats Units a l'estat d'Illinois. Segons el cens del tenia 2.033 habitants.

## Demografia

Segons el cens del 2000, Beecher tenia 2.033 habitants, 830 habitatges, i 590 famílies. La densitat de població era de 372 habitants/km².
Dels 830 habitatges en un 29,4% hi vivien nens de menys de 18 anys, en un 59,4% hi vivien parelles casades, en un 8,6% dones solteres, i en un 28,9% no eren unitats familiars. En el 26,4% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,8% tenia menys de 18 anys, un 7,1% entre 18 i 24, un 25% entre 25 i 44, un 27% de 45 a 60 i un 18,2% 65 anys o més.
L'edat mediana era de 42 anys. Per cada 100 dones de 18 o més anys hi havia 91,2 homes.
La renda mediana per habitatge era de 51.250 $ i la renda mediana per família de 60.625 $. Els homes tenien una renda mediana de 43.563 $ mentre que les dones 26.786 $. La renda per capita de la població era de 23.454 $. Aproximadament el 3% de les famílies i el 4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beecher». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Beecher». American Fact Finder. Oficina del Cens dels Estats Units, 12-01-2010.
# Sambuci

Sambuci és un comune (municipi) de la ciutat metropolitana de Roma, a la regió italiana del Laci, situat uns 35 km a l'est de Roma. L'1 de gener de 2018 tenia 901 habitants.
Sambuci limita amb els municipis de Castel Madama, Cerreto Laziale, Ciciliano, Saracinesco i Vicovaro.

## Referències

* ↑ «Resident population on 1st January 2018» (en anglès). ISTAT. [Consulta: 16 abril 2019].

## Enllaços externs

* Sambuci - Lloc web oficial (italià)
# Ferentari

El barri Ferentari és un dels barris del Sector 5 de Bucarest (Romania). Es troba a prop dels barris Rahova, Pieptănări, i Giurgiului. Al barri viuen al voltant de 120.000 habitants, dels que aproximadament un 80% són part de l'ètnia gitana. Els residents a aquest barri tenen beneficis fiscals, ja que els impostos municipals són més petits per aquests.
Ferentari és un barri conflictiu i té una reputació molt dolenta, ja que és el lloc on es concentren més traficants de droga, més prostitució, així com actes delictius de tot Bucarest. Això es reflecteix per les detencions del clan mafiós Cămătaru, i per les incursions recentment realitzades a la zona de Zăbrăuţi per acabar amb delictes en relació al tràfic de droga. És l'únic barri de tot Bucarest que compta amb dos comissaries de Policia nacional romanesa i 2 comissaries de la Gendarmeria Romanesa (en romanès Jandarmerie), fet que provoca que la presència dels cossos de seguretat romanesos a Ferentari sigui pràcticament el doble que a la resta de Bucarest.
Les companyies de taxi van rebre a mitjans de l'any 2003 una prohibició per part de l'Alcalde de Bucarest de transportar clients a aquest barri. El transport públic a aquest barri és molt limitat, ja que només es desplacen al barri 3 línies d'autobús i 3 línies de la tramvia, per contra de les 11 línies de la tramvia, les 22 línies d'autobús i 1 línia del troleibús que comuniquen el barri veí de Rahova amb la resta de la capital romanesa. Els habitants de Ferentari es refereixen al seu barri com "Ferentexas" o "Ghettoland" a causa del fet que és l'únic lloc on els blocs construïts en època comunista es troben sense finestres (ja que moltes es van cremar per fer foc o es van vendre) i en un estat realment de lamentable. També se'l coneix a Romania com a Bronx.
# Ayşe Begüm Onbaşı

Ayşe Begüm Onbaşı (Akhisar, 9 de desembre de 2001) és una gimnasta turca, campiona del món 2016 en la seva categoria d'edat (15-17) de gimnàstica aeròbica. Ayşe Begüm va guanyar la medalla d'or individual en el XIV Campionat Mundial a Gimnàstica Aeròbica organitzat a Corea del Sud el juny de 2016 i la selecció turca, integrada per Onbaşı, Deniz Şahin i Mehmet Ercoş es va convertir en subcampiona mundial. També va a guanyar medal d'or, amb 20.700 punts, i per la primera vegada com a dones (adultes), a la Copa del Mon 2019 a Portugal.
L'entrenador d'Onbaşı és Gürkan Er. Els pares de la campiona mundial venen roba a mercats.

## Referències

* 1 2 http://www.ntv.com.tr/spor/15-yasindaki-ayse-begum-onbasi-dunya-sampiyonu-oldu,RTe9iDw6Y06y6ydb--VAGQ
* ↑ http://www.haberturk.com/spor/diger/haber/1264693-altin-kiz-yeniden-sampiyonluk-icin-hazir Arxivat 2016-08-19 a Wayback Machine.
* ↑ https://www.trtspor.com.tr/haber/diger-sporlar/atletizm/ayse-begum-onbasidan-altin-madalya-180686.html
* ↑ https://www.cnnturk.com/spor/diger-sporlar/ayse-begum-onbasidan-altin-madalya
* ↑ https://www.haberturk.com/ayse-begum-onbasi-dan-altin-madalya-2419978-spor
* ↑ http://www.sabah.com.tr/gundem/2016/07/07/erdogandan-altin-kiz-ayse-begume-tebrik-telefonu#
* ↑ http://sosyal.hurriyet.com.tr/yazar/gulben-ergen_607/manisada-bir-dunya-sampiyonu-var-ayse-begum_40178894
* ↑ http://www.kanalahaber.com/haber/spor/pazarci-olan-ailenin-gurur-kaynagi-sampiyon-ayse-begum-onbasi-312787/ Arxivat 2016-09-21 a Wayback Machine.

## Enllaços externs

* Entrevista amb Ayşe Begüm Onbaşı: "Soc un monstre de medalles" (anglès)
* Entrevista amb Ayşe Begüm Onbaşı: "Estic feliç al club esportiu Manisa Büyükşehir Belediyespor" (turc)